– Esimerkiksi terrori-iskujen seurauksena olemme pyrkineet lisäämään toimintavalmiuttamme siten, että poliisivirassa palvelevat kantavat asetta myös muulloin kuin varsinaisissa hälytys- ja valvontatehtävissä. Vapaa-ajalle tuo velvoite ei ulotu, Kolehmainen kirjoittaa.

Blogissaan Kolehmainen käsittelee poliisin tehtävien muutoksia viimeisten vuosien aikana. Hän ottaa kantaa esimerkiksi paljon keskustelua herättäneeseen poliisien työaikakeskusteluun, sillä valtion virkamiesehtosopimuksen mukaisesti poliisin matkustusajalta komennukselle ei makseta palkkaa, vaan matka-aika tulkitaan nykyään matkustajan osalta vapaa-ajaksi.

– Esimerkiksi poliisiauton siirtäminen toiselle paikkakunnalle on kuljettajalle työaikaa ja matkustajille vapaa-aikaa. Normit on alun perin muotoiltu lähes parikymmentä vuotta sitten työntekijäjärjestöjen ja valtion työmarkkinalaitoksen kesken, Kolehmainen kertoo.



Mainos (artikkeli jatkuu alla)

Mainos (artikkeli jatkuu alla)

MTV Uutiset kertoi turhautumisesta

MTV Uutiset kertoi viime viikolla, kuinka poliisien keskuudessa kiehuu, kun matka-aika työtehtäviin muuttui ministeriön päätöksellä vapaa-ajaksi juuri Suomen EU-puheenjohtajakauden tienoolla.

Esimerkiksi vielä vuosi sitten Trumpin ja Putinin tapaamista varten järjestettyyn huippukokoukseen Helsingissä matkustettiin maakunnista työajan puitteissa, mutta tämänhetkisiin EU-huippukokouksen turvaamistehtäviin poliisien on matkustettava omalla ajalla.

– Silloin kun virkamies on virkavermeissä, niin kyllä se on työaikaa, Suomen poliisijärjestön puheenjohtaja Jonne Rinne vaati viime viikolla.

Sopimus päättyy maaliskuussa

Kolehmaisen mukaan nykyinen virkaehtosopimus päättyy maaliskuussa, eikä poliisi ei ole mukana sen päivittämiseen liittyvissä neuvotteluissa.